**Töövõtuleping**

Rakveres, /kuupäev vastavalt digitaalallkirjastamise kuupäevale/

**Rakvere Linnavalitsus**, registrikood 75025064, aadressiga Lai tn 20, Rakvere 44308 (edaspidi Tellija), mille esindajana tegutseb linnapea Triin Varek, ühelt poolt ja

**…………………….**, registrikood ……………………………….., aadressiga ……………………………… (edaspidi Töövõtja), mille esindajana tegutseb …………………………………., teiselt poolt

edaspidi eraldi nimetatud **Pool** ning koos ja ühiselt **Pooled**, sõlmisid käesoleva töövõtulepingu (edaspidi **Leping**) alljärgnevas:

**1. Lepingu objekt**

1.1.Rakvere linnas aadressidel: Lilleoru tänava servad, Vabaduse tänava servad ja Vabaduse tänava majade 46 kuni 62 tagune, Lepiku tänav 12 ja 10, 11 vastas olev metsa serv, Maasika ja Aia tänavaga piirnev metsa serv (katastritunnused 66301:001:0664, 66301:019:0291) ja üle pinnaliselt kuivanud ja kahjustatud puud (katastrinumber 66301:019:0291), Vinni valla Piira küla Metsaveere tänavaga piirnev Linnametsa serv (katastritunnus 66301:019:0291), Palermo, Kodu, Pere ja Sõbra tänavaga piirnev metsa serv (katastritunnus 66301:001:0664), Ööbiku tänavaga piirnev metsa serv (katastritunnus 66301:019:0291), Tammiku tänava serv (katastritunnus 66301:001:0657) ja Pauluse kalmistu ümbrus (katastritunnus 66301:001:0667 ja 66301:001:0666).

1.2. Raiumisele kuuluvad kuivanud ja kahjustatud puud ning võsa (sarapuu, toomingas, pajud, lepp). Alles tuleb jätta okaspuud ning elujõuline ja terve lehtpuu (vaher, saar, jalakas, tamm, kask).

1.3. Raiejäätmed koguda hunnikusse Tellija esindaja poolt ettenäidatud laoplatsile.

1.4. Tööd teostada käsitsi saetööna.

**2. Lepingu periood**

2.1 Tööde teostamise tähtaeg on 31.01.2025.

**3. Tellija esindaja**

3.1 Tellija määrab oma esindajad juhendama tööde teostamist, Töövõtjale vajaliku info andmiseks ja tööde kvaliteedi kontrollimiseks. Tellija esindajateks on: keskkonnaspetsialist Kerli Kõue, kontakttelefon +372 565 09134 ja linnametsnik Taavi Saar, kontakttelefon +372 508 9955.

**4. Töövõtja esindaja**

4.1 Töövõtja määrab oma esindaja juhendama tööde teostamist ja Tellijale vajaliku info andmiseks. Töövõtja esindajaks on: ……………………………, kontakttelefon: +372 ………………………………...

**5. Maksetingimused**

5.1. Tellija kohustub tasuma nõuetekohaselt teostatud tööde eest Töövõtja poolt esitatud arve alusel järgnevalt:

5.1.1. ……………………………. (summa sõnadega………………….) eurot iga kuupmeetri raiumise käigus tekkinud raidmete eest koos võsa kokku vedamisega ladustusplatsile.

5.1.2. Hindadele *lisandub/ei lisandu* käibemaksu.

5.2. Raiumise käigus tekkinud raidmete kuupmeetrid ja puidu osas tihumeetrid määratakse kindlaks pärast tööde lõppu kokku veetud raidmete ja võsa üle mõõtmise

teel Tellija laoplatsil. *Koostatakse mõõtmisakt, mis on aluseks esimesele maksele.*

5.3. Tellija kannab tasumisele kuuluva summa üle 14 tööpäeva jooksul alates arve esitamisest. Töö nõuetekohast teostamist kinnitavad poolte esindajate poolt allkirjastatud mõõtmisakt (lepingu p 5.2).

5.4. Töövõtja esitab Tellijale e-arve.

5.5. Tellija ei tee Töövõtjale ettemakseid.

5.6. Tellija tasub tööde maksumuse Töövõtjale kahes osas, virnamõõtmise alusel 80 % ulatuses ja ülejäänud osa peale hakkimist, arvel näidatud arveldusarvele.

**6. Töö üleandmine ja vastuvõtmine**

6.1. Tellija vaatab töö üle selle üleandmisel - vastuvõtmisel. Tellija esitab pretensioonid tööde mittevastavuse kohta koheselt kirjalikult. Pretensioonide olemasolul töö üleandmise- vastuvõtmise akti (*, p. 5.2*) ei koostata.

6.2. Töö mittevastavuse korral lepingu tingimustele on Tellijal õigus nõuda töö parandamist selleks määratud tähtajal.

6.3. Juhul, kui Töövõtja ei paranda tööd määratud tähtajal või see ebaõnnestub või töövõtja keeldub parandamisest, on Tellijal õigus lepingust taganeda ilma kokkulepitud tasu maksmata.

6.4. Töö vastuvõtmise kohta koostab Töövõtja peale hunniku hakkimist *lõpp-akti*, millele kirjutavad alla poolte esindajad. Akt on aluseks Töövõtja poolt lõpp-arve esitamisele.

**7. Kohustused**

7.1. Töövõtja kohustub:

7.1.1. teostama peatükis 1 loetletud tööd;

7.1.2. järgima oma tegevuses metsaseaduse, keskkonna ja looduskaitse nõudeid;

7.1.3. pidama kinni sanitaar- ja tuleohutuseeskirjadest;

7.1.4. täitma tööohutuse- ja liiklusohutuse nõudeid;

7.1.5. tagama ohutuse metsas liikuvatele inimestele.

7.2. Vastutus töö ning sellega kaasnevate kõrvalmõjude eest keskkonnale ja kolmandate isikute varale kuulub Töövõtjale. Töövõtja vastutab tööohutusnõuete ja -eeskirjade täitmise eest objektil.

**8. Poolte vastutus Lepingu rikkumisel**

8.1. Pooled vastutavad oma Lepingust tulenevate kohustuste rikkumise eest, kui rikkumine on põhjustatud süüliselt.

8.2. Juhul, kui Töövõtja viivitab töö üleandmisega üle lepingu punktis 2 sätestatud tähtaja, on tellijal õigus nõuda leppetrahvi 500 eurot iga töö üleandmisega viivitatud päeva eest, kuid mitte rohkem kui 20% Töövõtjale makstavast tasust. Tellija võib tasumisel vähendada Töövõtjale makstavat tasu leppetrahvi summa võrra.

**9. Lepingu lõpetamine**

9.1. Tellija võib lepingu igal ajal põhjusest olenemata üles öelda. Sellisel juhul tasub Tellija Töövõtjale ülesütlemiseni faktiliselt teostatud tööde eest.

9.2. Juhul, kui Töövõtja ei ole tööd Tellijale üle andnud hiljemalt ühe nädala möödumisel arvates kokkulepitud üleandmise tähtajast, on Tellijal õigus lepingust taganeda ilma kokkulepitud tasu maksmata ja nõuda sisse tekitatud kahju.

**10. Teadete edastamine**

10.1. Teadete edastamine toimub operatiivselt telefoni teel Tellija esindaja ja Töövõtja esindaja vahel.

**11. Lõppsätted**

11.1. Leping jõustub sõlmimise momendist ja kehtib kuni mõlema Poole lepinguliste kohustuste täitmiseni.

11.2. Lepingus reguleerimata küsimustes juhinduvad pooled Eesti Vabariigi õigusaktidest.

11.3. Lepinguga seonduvaid eriarvamusi ja vaidlusi lahendavad Pooled eelkõige läbirääkimiste teel. Kui Lepingust tulenevaid vaidlusi ei õnnestu lahendada Pooltevaheliste läbirääkimistega, lahendatakse vaidlus Viru Maakohtus.

11.4. Leping on Poolte esindajate poolt digitaalselt allkirjastatud ja jõustub peale seda kui selle on allkirjastanud mõlema Poole esindajad.

**Poolte andmed**

**Tellija**: **Töövõtja**:

Rakvere Linnavalitsus ……………………………

Registrikood: 75025064 Registrikood: ………………………..

Aadress: Lai tn 20, 44308 Rakvere Aadress: ……………………………

Kontakttelefon: +372 322 58 26 Kontakttelefon: ………………………..

E-post: linnavalitsus@rakvere.ee E-post: ……………………………….

/digitaalselt allkirjastatud/ /digitaalselt allkirjastatud/